b'\n_START_ARTICLE_\nTailando istorija\n_START_SECTION_\nPrie\xc5\xa1istor\xc4\x97\n_START_PARAGRAPH_\nAnkstyviausias archeologinis paminklas Tailande yra Ban Chiang; radini\xc5\xb3 i\xc5\xa1 Ban Chiang datavimas yra gin\xc4\x8dytinas, ta\xc4\x8diau sutariama, kad jie yra i\xc5\xa1 ma\xc5\xbeiausiai 3600 m. pr. m. e., kai gyventojai i\xc5\xa1moko darytis bronziniu \xc4\xafrankius ir prad\xc4\x97jo auginti ry\xc5\xbeius.\n_START_SECTION_\nTaj\xc5\xb3 atvykimas\n_START_PARAGRAPH_\nNuo XIII a., nusilpus vietin\xc4\x97ms civilizacijoms, \xc4\xaf region\xc4\x85 i\xc5\xa1 \xc5\xa1iaur\xc4\x97s k\xc4\x97l\xc4\x97si nauji gyventojai tajai, kalbi\xc5\xa1kai susij\xc4\x99 su piet\xc5\xb3 Kinijoje (Junanyje) gyvenan\xc4\x8diomis tautin\xc4\x97mis grup\xc4\x97mis. Jie apgyvendino did\xc5\xbeiulius plotus, sunaikindami sen\xc4\x85sias civilizacijas. Jie suk\xc5\xabr\xc4\x97 savo valstybes: Sukotaj\xc5\xb3, Ajutaj\xc4\x85 ir kt.\n_START_SECTION_\nSukotajus ir Lana\n_START_PARAGRAPH_\nMiestai-valstyb\xc4\x97s tapo nepriklausomi nuo silpstan\xc4\x8dios Khmer\xc5\xb3 imperijos. MAnoma, kad \xc5\xa0rindraditijas \xc4\xafk\xc5\xabr\xc4\x97 Sukotaj\xc5\xb3 1238\xc2\xa0m. Tuo metu bet kas gal\xc4\x97jo tiesiai kreiptis \xc4\xaf karali\xc5\xb3 d\xc4\x97l \xe2\x80\x9et\xc4\x97vas valdo vaikus\xe2\x80\x9c politikos. Miestas dominavo region\xc4\x85 valdat karaliui Ramkhamhaengui, kuris suk\xc5\xabr\xc4\x97 Taj\xc5\xb3 ra\xc5\xa1t\xc4\x85, bet po jo mirties 1365\xc2\xa0m. Sukotajus nusmuko ir tapo pavaldus kitai taj\xc5\xb3 karalystei\xc2\xa0\xe2\x80\x93 Ajutajai._NEWLINE_\xc5\xa0alia Sukotajaus egzistavo kita \xc5\xa1alis Lana, kuri telk\xc4\x97si aplink \xc4\x8ciangmaj\xc5\xb3. Jos \xc4\xafk\xc5\xabr\xc4\x97jas buvo Phya Mangrai. \xc5\xa0is miestas-valstyb\xc4\x97 i\xc5\xa1kilo tuo metu kaip ir Sukotajus. Abi valstyb\xc4\x97s buvo s\xc4\x85junginink\xc4\x97s. U\xc5\xbe\xc4\x97mus Sukotaj\xc5\xb3 Ajutaja po ar\xc5\xa1i\xc5\xb3 m\xc5\xab\xc5\xa1i\xc5\xb3 Lan\xc4\x85 padar\xc4\x97 vasalu._NEWLINE_Lanos nepriklausomyb\xc4\x97 baig\xc4\x97si 1558\xc2\xa0m., kai j\xc4\x85 u\xc5\xbe\xc4\x97m\xc4\x97 Mianmaras ir vald\xc4\x97 iki XVIII a. pabaigos. Tada vietiniai vadai sukilo remiami Tonburio karaliaus Taksino. \xc5\xa0iaur\xc4\x97s Tailandas buvo vasalu iki XX a. prad\xc5\xbeios, kai buvo prijungtas prie Piet\xc5\xb3 Tailando.\n_START_SECTION_\nBangkoko laikotarpis\n_START_PARAGRAPH_\nGenerolas Taksinas suvienijo skilusias taj\xc5\xb3 valdas i\xc5\xa1 sostin\xc4\x97 Tonburio ir pasiskelb\xc4\x97 karaliumi 1769\xc2\xa0m. Ta\xc4\x8diau d\xc4\x97l streso ir kit\xc5\xb3 prie\xc5\xbeas\xc4\x8di\xc5\xb3 karalius i\xc5\xa1prot\xc4\x97jo. Generolas Chakris pad\xc4\x97jo valdyti valstyb\xc4\x99, Taksinas tapo vienuoliu ir dingo mi\xc5\xa1ke. Chakris tapo karaliumi Rama I 1782\xc2\xa0m. ir prad\xc4\x97jo Chakri\xc5\xb3 dinastij\xc4\x85. Tais metais jis \xc4\xafk\xc5\xabr\xc4\x97 nauj\xc4\x85 sostin\xc4\x99 Bangkok\xc4\x85 kitoje Menam \xc4\x8cao Prajos up\xc4\x97s nuo Tonburio. XVIII a. pabaigoje mianmarie\xc4\x8diai buvo i\xc5\xa1vyti i\xc5\xa1 Siamo. Lana irgi tapo nepriklausoma, bet jos karalius mok\xc4\x97jo duokl\xc4\x99 Chakri\xc5\xb3 dinastijai._NEWLINE_Ramos I palikuonys nerimavo d\xc4\x97l kolonist\xc5\xb3 gr\xc4\x97sm\xc4\x97s, ypa\xc4\x8d po brit\xc5\xb3 pergal\xc4\x97s prie\xc5\xa1 Mianmar\xc4\x85 1826\xc2\xa0m. Tais metais su britais pasira\xc5\xa1yta verslo ir draugyst\xc4\x97s sutartis. JAV prad\xc4\x97jo santykius su Siamu 1833\xc2\xa0m. Valdant karaliui Mongkutui (1804\xe2\x80\x931868\xc2\xa0m.) ir jo s\xc5\xabnui Chulalongkornui (1853\xe2\x80\x931910\xc2\xa0m.) per diplomatij\xc4\x85 ir modernizacij\xc4\x85 i\xc5\xa1veng\xc4\x97 Siamo kolonizacijos._NEWLINE_1909\xc2\xa0m. Brit\xc5\xb3-Siamo sutartis nubr\xc4\x97\xc5\xbe\xc4\x97 dabartin\xc4\x99 sien\xc4\x85 tarp Tailando ir Malaizijos. Tajai gavo Pattani, Jalos, Narathivato, Satuno provincijas, kurios priklaus\xc4\x97 pusiau nepriklausomams Kedaho ir Pattani sultonatams. Sutartys su Pranc\xc5\xabzija nubr\xc4\x97\xc5\xbe\xc4\x97 sienas su Laosu ir Kambod\xc5\xbea.\n_START_SECTION_\nArmijos valdymas\n_START_PARAGRAPH_\n1932\xc2\xa0m. Siame \xc4\xafvyko revoliucija. Revoliucionieriai pa\xc4\x97m\xc4\x97 karali\xc5\xa1kos kilm\xc4\x97s ministrus, kai karalius Rama VII buvo vasaros r\xc5\xabmuose Hua Hine. Siamas tapo konstitucine monarchija, bet karalius atsistatydino d\xc4\x97l konflikt\xc5\xb3 su vyriausybe, kuri nusprend\xc4\x97 de\xc5\xa1imtmet\xc4\xaf karaliaus s\xc5\xabn\xc4\x97n\xc4\x85 Ananda Mahidol padaryti karaliumi. Siame kilo politin\xc4\x97 suirut\xc4\x97, kai revoliucionieriai skilo \xc4\xaf frakcijas. Komunizmo baim\xc4\x97, ekstremalios revoliucin\xc4\x97s id\xc4\x97jos ir ultranacionalizmas suk\xc4\x97l\xc4\x97 politines kovas. Galiausiai i\xc5\xa1kilo karininkai, re\xc5\xbeimas pasidar\xc4\x97 autoritarinis valdant premjerui Plaek Phibunsongkhram. 1941\xc2\xa0m. Siamas tapo Japonijos s\xc4\x85jungininku._NEWLINE_Karalius Ananda Mahidol (Rama VIII) mir\xc4\x97 1946\xc2\xa0m. paslaptingom aplinkyb\xc4\x97mis. Oficiali versija: jis nety\xc4\x8dia nusi\xc5\xa1ov\xc4\x97 valydamas ginkl\xc4\x85. Karaliaus brolis Bhumibol Adulyadej \xc4\xaf\xc5\xbeeng\xc4\x97 \xc4\xaf sost\xc4\x85, jis tapo ilgiausiai vald\xc5\xbeiusiu taj\xc5\xb3 karaliumi. Siam\xc4\x85 vald\xc4\x97 karininkai, kuriems vadovavo Plaek Phibunsongkhram ir Sarit Dhanarajata, tik kartais \xc5\xa1alis buvo valdoma demokrati\xc5\xa1kai._NEWLINE_1941\xc2\xa0m. saus\xc4\xaf Tailandas \xc4\xafsiver\xc5\xbe\xc4\x97 \xc4\xaf Pranc\xc5\xabzijos Indokinij\xc4\x85, tajai u\xc5\xbe\xc4\x97m\xc4\x97 Laos\xc4\x85, bet pranc\xc5\xabzai sumu\xc5\xa1\xc4\x97 taj\xc5\xb3 laivyn\xc4\x85 Ko Chang m\xc5\xab\xc5\xa1yje._NEWLINE_Japonija tarpininkavo taikos derybose, paliaubos buvo pasira\xc5\xa1ytos sausio 28 d., taikos sutartis gegu\xc5\xbe\xc4\x97s 9 d. Tokijuje._NEWLINE_Po Pearl Harboro atakos japonai nor\xc4\x97jo \xc5\xbeygiuoti \xc4\xaf Malaj\xc5\xb3 front\xc4\x85 per Tailando teritorij\xc4\x85. Jie \xc4\xafsiver\xc5\xbe\xc4\x97 \xc4\xaf Tailand\xc4\x85 ir po 6-8 val. kovos Phibunsongkhra pasi\xc5\xabl\xc4\x97 paliaubas, Japonija gavo laisv\xc4\x85 pra\xc4\x97jim\xc4\x85, o 1941\xc2\xa0m. gruod\xc5\xbeio 21 d. Tailandas pasira\xc5\xa1\xc4\x97 su Japonija karinio bendradarbiavimo sutart\xc4\xaf, kurios slaptuose protokoluose Tailandui pa\xc5\xbead\xc4\x97tos teritorijos, kurias i\xc5\xa1 jo at\xc4\x97m\xc4\x97 pranc\xc5\xabzai ir britai. Japonai nepasitik\xc4\x97jo tajais, okupantams prie\xc5\xa1inosi Seri Thai (Laisv\xc5\xb3 taj\xc5\xb3 jud\xc4\x97jimas), kur\xc4\xaf \xc4\xafk\xc5\xabr\xc4\x97 taj\xc5\xb3 ambasadorius Va\xc5\xa1ingtone Seni Pramoj._NEWLINE_Po Japonijos pralaim\xc4\x97jimo 1945\xc2\xa0m., britai reikalavo \xc4\xaf Malaj\xc4\x85 siusti ry\xc5\xbeius, o pranc\xc5\xabzai\xc2\xa0\xe2\x80\x93 per Taj\xc5\xb3-pranc\xc5\xabz\xc5\xb3 kar\xc4\x85 prarast\xc5\xb3 teritorij\xc5\xb3, bet amerikie\xc4\x8diai su\xc5\xa1velnino s\xc4\x85junginink\xc5\xb3 reikalavimus. U\xc5\xbe sutikim\xc4\x85 priimti \xc4\xaf JTO, Taryb\xc5\xb3 s\xc4\x85junga reikalavo panaikinti antikomunistinius \xc4\xafstatymus. Kai kurie buv\xc4\x99 brit\xc5\xb3 karo belaisviai pastat\xc4\x97 paminkl\xc4\x85 Ubonrat\xc4\x8dathanio gyventojams. Po karo Tailandas tapo artimu JAV s\xc4\x85jungininku. Komunist\xc5\xb3 partizan\xc5\xb3 jud\xc4\x97jimo vir\xc5\xa1\xc5\xabn\xc4\x97je buvo 12 t\xc5\xabkst., bet jie nek\xc4\x97l\xc4\x97 didel\xc4\x97s gr\xc4\x97sm\xc4\x97s valstybei.\n_START_SECTION_\nDemokratija\n_START_PARAGRAPH_\nPo 1973\xc2\xa0m. Tailande vyko kova d\xc4\x97l \xc5\xa1alies ateities. Kov\xc4\x85 laim\xc4\x97jo generolas ir karalius Prem Tinsulanonda, kuris siek\xc4\x97 konstitucin\xc4\x97s monarchijos._NEWLINE_Tuomet vyko kova tarp armijos ir civili\xc5\xb3 d\xc4\x97l vald\xc5\xbeios. 1973\xc2\xa0m. revoliucija atv\xc4\x97r\xc4\x97 duris demokratijai iki 1976\xc2\xa0m. spalio 6 d. Prem Tinsulanonda XX a. devintame de\xc5\xa1imtmetyje vald\xc4\x97 Tailand\xc4\x85 ir linko \xc4\xaf demokratij\xc4\x85. \xc5\xa0alis liko demokratija be trumpo armijos valdymo 1991\xe2\x80\x931992\xc2\xa0m. Premjero Thaksin Shinawatra vadovaujama Thai Rak Thai partija laim\xc4\x97jo rinkimus 2001\xc2\xa0m. Jo populistin\xc4\x97s socialin\xc4\x97s programos buvo populiarios tarp var\xc5\xa1\xc5\xb3, bet pykd\xc4\x97 elit\xc4\x85. 2005\xc2\xa0m. medijos magnatas Sondhi Limthongkul prad\xc4\x97jo kritikuoti premjer\xc4\x85, o v\xc4\x97liau sujung\xc4\x97 vyriausyb\xc4\x97s prie\xc5\xa1ininkus \xc4\xaf Liaudies aljans\xc4\x85 u\xc5\xbe demokratij\xc4\x85._NEWLINE_2006\xc2\xa0m. rugs\xc4\x97jo 19 d. paleidus parlament\xc4\x85, premjeras tapo laikinosios vyriausyb\xc4\x97s vadu. Kai jis buvo Niujorke JTO susirinkime, generolas Sonthi Boonyaratglin \xc4\xafvykd\xc4\x97 bekrauj\xc4\xaf perversm\xc4\x85, kur\xc4\xaf r\xc4\x97m\xc4\x97 Demokratijos partija. 2007\xc2\xa0m. gruod\xc5\xbeio 23 d. rinkimai gr\xc4\x85\xc5\xbeino \xc4\xaf vald\xc5\xbei\xc4\x85 civilius, kuriems vadovavo Samak Sundaravej._NEWLINE_2008\xc2\xa0m. \xc4\xafvyko dideli protestai prie\xc5\xa1 premjer\xc4\x85 Samak Sundaravej d\xc4\x97l jo santyki\xc5\xb3 su Thaksin Shinawatra. Protestuotojai u\xc5\xbe\xc4\x97m\xc4\x97 kelis vyriausyb\xc4\x97s pastatus rugs\xc4\x97jo 28 d. ir vyriausyb\xc4\x97 patenkino reikalavimus. Rugpj\xc5\xab\xc4\x8dio 29 d. protestai sutrikd\xc4\x97 oro uost\xc5\xb3 ir gele\xc5\xbeinkelio darb\xc4\x85. Chaosas baig\xc4\x97si gruod\xc4\xaf, kai Konstitucinis teismas panaikino tris vyriausyb\xc4\x99 sudariusias partijas d\xc4\x97l rinkim\xc5\xb3 klastojimo. Panaikint\xc5\xb3 partij\xc5\xb3 nariai per\xc4\x97jo \xc4\xaf opozicin\xc4\x99 Demokratijos partij\xc4\x85 ir nereikalavo rinkim\xc5\xb3. 2011\xc2\xa0m. liepos 3 d. opozicin\xc4\x97 Pheu Thai Partija laim\xc4\x97jo rinkimus.'